CELEX: 31980R2520
Language: el
Date: 1980-09-30 00:00:00
Title: Κανονισμός (ΕΟΚ) αριθ. 2520/80 του Συμβουλίου της 30ής Σεπτεμβρίου 1980 περί εφαρμογής της αποφάσεως αριθ. 2/80 της Μεικτής Επιτροπής ΕΟΚ-Αυστρίας περί τροποποιήσεως του πίνακα Β, του προσαρτημένου στο πρωτόκολλο αριθ. 3 περί του ορισμού της εννοίας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας

Avis juridique important

|

31980R2520

Κανονισμός (ΕΟΚ) αριθ. 2520/80 του Συμβουλίου της 30ής Σεπτεμβρίου 1980 περί εφαρμογής της αποφάσεως αριθ. 2/80 της Μεικτής Επιτροπής ΕΟΚ-Αυστρίας περί τροποποιήσεως του πίνακα Β, του προσαρτημένου στο πρωτόκολλο αριθ. 3 περί του ορισμού της εννοίας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας  

Επίσημη Εφημερίδα αριθ. L 257 της 01/10/1980 σ. 0022 - 0022 Ελληνική ειδική έκδοση: Κεφάλαιο 02 τόμος 10 σ. 0024 

ΚΑΝΟΝΙΣΜΟΣ (ΕΟΚ) αριθ. 2520/80 ΤΟΥ ΣΥΜΒΟΥΛΙΟΥ της 30ης Σεπτεμβρίου 1980 περί εφαρμογής της αποφάσεως αριθ. 2/80 της Μικτής Επιτροπής ΕΟΚ-Αυστρίας "περί τροποποιήσεως του πίνακα Β, του προσαρτημένου στο πρωτόκολλο αριθ. 3 περί του ορισμού της  εννοίας "καταγόμενα προϊόντα" ή "προϊόντα καταγωγής" και "περί των μεθόδων διοικητικής συνεργασίας"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  την πρόταση της Επιτροπής,  Εκτιμώντας:  ότι η συμφωνία μεταξύ της Ευρωπαΐκής Οικονομικής Κοινότητος και της Δημοκρατίας της Αυστρίας(1) υπογράφηκε στις 22 Ιουλίου 1972 και άρχισε να ισχύει την 1ηΙανουαρίου 1973- ότι, δυνάμει του άρθρου 28 του πρωτοκόλλου αριθ. 3 περί του ορισμού της εννοίας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας, που αποτελεί αναπόσπαστο μέρος της συμφωνίας, η Μικτή Επιτροπή εξέδωσε την απόφαση  αριθ. 2/80 περί τροποποιήσεως του πίνακα Β, του προσαρτημένου στο πρωτόκολλο αυτό- ότι είναι σκόπιμο να θέσει σε εφαρμογή την απόφαση αυτή στην Κοινότητα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Η απόφαση αριθ. 2/80 της Μικτής Επιτροπής ΕΟΚ-Αυστρίας εφαρμόζεται στην Κοινότητα.  Το κείμενο της αποφάσεως προσαρτάται στον παρόντα κανονισμό.   Άρθρο 2  Ο παρών κανονισμός αρχίζει να ισχύει την 1η Οκτωβρίου 1980.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 30 Σεπτεμβρίου 1980.  Για το Συμβούλιο Ο Πρόεδρος C. NEY  (1) ΕΕ αριθ. Ν 300 της 31.12.1972. σ. 2.     ΑΠΟΦΑΣΗ αριθ. 2/80 ΤΗΣ ΜΙΚΤΗΣ ΕΠΙΤΡΟΠΗΣ της 3ης Ιουνίου 1980 περί τροποποιήσεως του πίνακα Β, του προσαρτημένου στο πρωτόκολλο αριθ. 3 "περί του ορισμού της εννοίας "καταγόμενα προϊόντα" ή "προϊόντα καταγωγής" και "περί των μεθόδων διοικητικής  συνεργασίας"  Η ΜΙΚΤΗ ΕΠΙΤΡΟΠΗ,  Έχοντας υπόψη:  τη συμφωνία μεταξύ της Ευρωπαϊκής Οικονομικής Κοινότητος και της Δημοκρατίας της Αυστρίας, που υπογράφηκε στις Βρυξέλλες στις 22 Ιουλίου 1972,  το πρωτόκολλο αριθ. 3 περί του ορισμού της εννοίας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας, το οποίο καλείται στο εξής "πρωτόκολλο αριθ. 3", και ιδίως το άρθρο 28,  Εκτιμώντας:  ότι η εμπειρία που αποκτήθηκε μετά τη θέση σε ισχύ της συμφωνίας έδειξε ότι ο κανόνας καταγωγής που προβλέπεται για ορισμένες απομιμήσεις κοσμημάτων στο πρωτόκολλο αριθ. 3 πρέπει να προσαρμοσθεί για να ληφθεί υπόψη η εξέλιξη τόσο της τεχνικής της  κατασκευής αυτών των προϊόντων όσο και των διεθνών οικονομικών συνθηκών που συνδέονται με τις συναλλαγές αυτών των προϊόντων- ότι είναι, συνεπώς, σκόπιμο να τροποποιηθεί αυτός ο κανόνας καταγωγής,  ΑΠΟΦΑΣΙΖΕΙ:   Άρθρο 1  Στον πίνακα Β, τον προσαρτημένο στο πρωτόκολλο αριθ. 3 ο κανόνας που περιέχεται στο παράρτημα της παρούσης αποφάσεως πρέπει να καταχωρηθεί σύμφωνα με την αριθμητική σειρά των δασμολογικών κλάσεων.   Άρθρο 2  Η παρούσα απόφαση αρχίζει να ισχύει την 1η Οκτωβρίου 1980.  Έγινε στις Βρυξέλλες, στις 3 Ιουνίου 1980.  Για τη Μικτή Επιτροπή Ο Πρόεδρος J. MEISL    ΠΑΡΑΡΤΗΜΑ   "" ID="1">ex 71.16> ID="2">Απομιμήσεις κοσμημάτων εκ κοινών μετάλλων εξαιρέσει των μπρασελέ ωρολογίων> ID="3">Κατασκευή από προϊόντα εκ κοινών μετάλλων μη επιχρύσων, μη επαργύρων, μη επιπλατινωμένων, υπό τον όρο ότι η συνολική αξία όλων των μη  καταγομένων προϊόντων δεν υπερβαίνει το 50% της αξίας του τελικού προϊόντος">